**Príloha č. 3**

**Interné kritériá hodnotenia a klasifikácie**

**jednotlivých predmetov**

**1. stupeň ZŠ**

**platné od 1.9.2017**

1. Všeobecné informácie

Systém hodnotenia žiakov je vnútorný dokument školy, ktorý zhromažďuje všetky údaje o hodnotení a klasifikovaní žiakov 1.stupňa Piaristickej ZŠ sv. Jozefa Kalazanského v Nitre.

Klasifikácia a hodnotenie žiakov vychádza z metodického pokynu č. 22/2011 na hodnotenie žiakov základnej školy č.2011-3121/12824:4-921 platného od 1. mája 2011.

Systémom hodnotenia sa riadia všetci pedagogickí zamestnanci.

Systém hodnotenia nadobúda účinnosť 1.9. 2017

1. Systém hodnotenia žiakov na I. stupni

V Piaristickej základnej škole sv. Jozefa Kalazanského v Nitre budú všetky predmety 1. – 4. ročníka hodnotené známkou.

Klasifikácia všetkých predmetov bola schválená na pedagogickej rade ZŠ.

Vo výchovno-vzdelávacom procese sa uskutočňuje priebežné a súhrnné hodnotenie. **Priebežné hodnotenie**- hodnotenie čiastkových výsledkov a prejavov žiaka má hlavne motivačný charakter.

**Súhrnné hodnotenie** – sa uskutočňuje na konci prvého a druhého polroka v školskom roku a má čo najobjektívnejšie zhodnotiť úroveň vedomostí v danom predmete. Pri súhrnnej klasifikácii a hodnotení sa prihliada na systematickosť práce počas celého obdobia.

**Podklady** na hodnotenie a klasifikáciu získava učiteľ najmä týmito metódami,

formami a prostriedkami:

- sústavným diagnostickým pozorovaním žiaka

- sústavným sledovaním výkonu žiaka a jeho pripravenosti na vyučovanie

- rôznymi druhmi skúšok ( písomné, ústne, grafické, praktické, pohybové) a didaktickými testami

- analýzou výsledkov rôznych činností žiaka

Žiak musí byť z predmetu vyskúšaný ústne alebo písomne aspoň dvakrát v polročnom hodnotiacom období. V predmetoch, kde nie je stanovené učebnými osnovami písanie kontrolných písomných prác, nesmie prevládať počet známok z písomných skúšok nad počtom známok z ústnych skúšok.

Slovenský jazyk a literatúra

**Zložka: jazyková**

V jazykovej zložke sa hodnotia ústne odpovede, gramatické päťminútovky počas preberania jednotlivých tematických celkov, písomné práce a diktáty.

**Zložka: čítanie a literatúra**

V čítaní sa klasifikuje čítanie textov a práca s nimi. Hlavné kritériá hodnotenia čítania sú správnosť, plynulosť, porozumenie čítanému textu a výraznosť.

V literárnej výchove sa klasifikuje ovládanie literárnych pojmov a práca s nimi

v konkrétnych textoch. Klasifikujú sa aj pokusy o vlastnú tvorbu a práca

s mimočítankovou literatúrou.

**Zložka: slohová**

V slohovej zložke sa klasifikujú ústne odpovede, písomné práce, komunikačné

schopnosti v rámci jednotlivých tematických celkov.

V písomných prácach sa osobitne klasifikuje obsah, pravopis a úprava práce v rozsahu

prebratého učiva.

**Zložka: písanie**

Základné kritériá hodnotenia písania sú: čitateľnosť ( čitateľný rukopis ), správnosť ( súlad písma s predlohou alebo diktovaným písmom), plynulosť ( písanie slova jedným ťahom bez prerušenia) a úhľadnosť ( estetická stránka písma).

Viesť žiakov k presnému mysleniu a jeho využitiu v oblasti komunikácie (ústnej aj písomnej).

**Stupeň 1 (výborný),**

ak žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je estetický. Výsledky jeho činností sú kvalitné, iba s menšími nedostatkami.

**Stupeň 2 (chválitebný),**

ak žiak ovláda poznatky, pojmy a zákonitosti podľa učebných osnov a vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má menšie nedostatky v správnosti, presnosti a výstižnosti. Grafický prejav je estetický, bez väčších nepresností. Výsledky jeho činností sú kvalitné, bez väčších nedostatkov.

**Stupeň 3 (dobrý),**

ak má žiak v presnosti, celistvosti a úplnosti osvojenie poznatkov, pojmov a zákonitostí podľa učebných osnov a pri ich využívaní nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami . Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti a chyby vie s učiteľovou pomocou opraviť. V ústnom a písomnom prejave má nedostatky v správnosti, presnosti, výstižnosti. Grafický prejav je menej estetický. V kvalite výsledkov jeho činností sú častejšie nedostatky.

**Stupeň 4 (dostatočný),**

ak má žiak v celistvosti, presnosti a úplnosti osvojenie poznatkov a zákonitostí podľa učebných osnov ako i v ich využívaní závažné medzery. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má v správnosti, presnosti a výstižnosti vážne nedostatky. V kvalite výsledkov jeho činností a v grafickom prejave sa prejavujú chyby, grafický prejav je málo estetický. Vážne chyby a nedostatky dokáže žiak s pomocou učiteľa opraviť.

**Stupeň 5 (nedostatočný),**

ak si žiak neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav má v správnosti, presnosti a výstižnosti podstatné nedostatky. Kvalita výsledkov jeho činností a grafický prejav sú na nízkej úrovni. Vážne chyby a nedostatky nedokáže opraviť ani s pomocou učiteľa.

Žiaci 2. – 4. ročníka píšu vstupné a výstupné písomné práce zo SJL , žiaci 1. ročníka píšu výstupné písomné práce SJL, ktorých časová náročnosť nepresiahne 25- 30 min. Zostavujú si ich učitelia príslušných predmetov a sú zosúladené s prebraným učivom. Hodnotené sú bodovou stupnicou.

Výsledky výstupných previerok sú porovnávané so vzdelávacími štandardami a ich

úspešnosť, prípadne nedostatky sú rozobrané na zasadnutiach metodického združenia.

V slovenskom jazyku sa v 3. – 4. ročníku môžu žiaci pravidelne písať pravopisné cvičenia

zamerané na upevňovanie preberaného učiva. Pravopisné cvičenia sa známkujú. O správnosti sú žiaci informovaní počtom chýb alebo bodov. Klasifikačná stupnica na hodnotenie diktátov:

0 – 1 chyba = 1

2 – 4 chyby = 2

5 – 7 chýb = 3

8 – 10 chýb = 4

11 a viac chýb = 5

Rovnaké chyby v tom istom slove sa pokladajú za jednu chybu, napríklad **ríchly** chlapec mal **ríchly** krok – (1 chyba).

Rozsah kontrolných diktátov v jednotlivých ročníkoch:

1. ročník 10 – 15 plnovýznamových slov

2. ročník 20 – 30 plnovýznamových slov

3. ročník 30 – 40 plnovýznamových slov

4. ročník 40 – 50 plnovýznamových slov

Pri povinných i nepovinných písomných prácach sa bude používať nasledovná percentuálna stupnica:



MATEMATIKA

Žiak by mal:

* čítať a písať čísla
* utvárať, vyznačovať, oddeliť skupiny predmetov
* porovnávať čísla znakmi >, <, =
* riešiť jednoduché slovné úlohy charakterizované vzťahmi viac, menej, rovnako
* rozvíjať vytrvalosť, systematičnosť a presnosť
* vedieť zdôvodňovať pravdivosť (správnosť) svojho tvrdenia
* pochopiť vzájomný vzťah medzi počtovými výkonmi, medzi zložkami počtových výkonov a výsledkom
* vedieť spamäti základné spoje sčítania a odčítania v obore do 20 s prechodom
* čítať a písať dvojciferné čísla
* rozložiť dvojciferné číslo na desiatky a jednotky
* chápať podstatu komutatívnej vlastnosti sčítania a vedieť ju používa
* začať samostatne používať názvy: sčítanec, súčet, rozdiel
* rozvíjať algoritmické myslenie
* pochopiť súvislosť medzi násobením a sčítaním, medzi odčítaním a delením a medzi násobením a delením
* spamäti vedieť všetky základné spoje násobenia a delenia
* vedieť matematizovať primerané reálne situácie
* rozvíjať pamäť, húževnatosť a vytrvalosť
* vedieť čítať a písať viacciferné čísla
* počítať po tisícoch, stovkách, desiatkach a po jednom
* rozvíjať predstavivosť a abstrakčnú schopnosť
* utvárať význam matematiky pre prax
* námetom slovných úloh vytvárať u žiakov také hodnoty ako je čestnosť, statočnosť, ohľaduplnosť
* ochota pomáhať, vzťah k ľudským hodnotám a k prírode
* vedieť čítať a písať viacciferné čísla
* chápať matematiku ako zdroj prostriedkov na riešenie praktických úloh
* rozvíjať záujem o matematiku, schopnosti a myslenie žiakov.
* získať zručnosti v rysovaní a v meraní

Žiaci 2. – 4. ročníka píšu vstupné a výstupné písomné práce z MAT, žiaci 1. ročníka píšu výstupné písomné práce z MAT, ktorých časová náročnosť nepresiahne 25- 30 min. Zostavujú si ich učitelia príslušných predmetov a sú zosúladené s prebraným učivom. Hodnotené sú bodovou stupnicou.

ANGLICKÝ JAZYK

1. ústne skúšanie

2. po prebratí tematického celku – písomná previerka

3. ústne a písomné skúšanie slovnej zásoby po prebratí tematického celku

4. testy

5. projekty

Hodnotenie a klasifikácia v anglickom jazyku sleduje základné všeobecné, sociolingvistické a komunikačné kompetencie, ktoré sa prejavujú vo využití základných komunikačných zručností :

čítanie, písanie, počúvanie , samostatný ústny prejav a rozhovory. Pri hodnotení v predmete anglický jazyk sa berú do úvahy tieto aspekty : obsahová primeranosť, plynulosť vyjadrovania, jazyková správnosť a štruktúra odpovede.

Hodnotenie žiaka zahŕňa nasledovné formy a metódy overovania požiadaviek na jeho vedomosti a zručnosti :

písomné – didaktický test, previerka zo slovnej zásoby, písomná práca

ústne – rozhovor, situačný rozhovor, opis obrázka

Výsledná klasifikácia žiaka v anglickom jazyku zahŕňa :

sumatívne hodnotenie – odvíja sa od miery zvládnutia základného učiva

definovaného v obsahovom a výkonovom štandarde

formatívne hodnotenia – preveruje schopnosť žiaka uplatňovať získané

vedomosti a zručnosti pri riešení konkrétnych úloh

schopnosť komunikácie a spolupráce pri riešení úloh v skupine

pripravenosť

PRÍRODOVEDA /3.a 4. ročník/

Pri hodnotení výsledkov práce žiaka sa postupuje v súlade s: výchovno-vzdelávacími požiadavkami vzdelávacích programov, požiadavkami na rozvoj všeobecných kompetencií, učebnými plánmi, učebnými osnovami a štandardami.

Pri hodnotení žiaka sa posudzujú získané kompetencie v súlade s učebnými osnovami

a schopnosť ich využívať v oblastiach:

a) komunikačných schopností, najmä ústne a písomné spôsobilosti,

b) čitateľskej gramotnosti,

c) jazykových schopností v slovenskom jazyku,

 d) sociálnych kompetencií,

e) multikultúrnych kompetencií,

f) manuálnych zručností a ich využití v praktických cvičeniach,

 g) umeleckých a psychomotorických schopností,

h) analýzy problémov a schopnosti ich riešenia,

i)osobnostných vlastností ako porozumenie, znášanlivosť, tolerancia, priateľstvo,

j) kontrolovania a regulovania svojho správania, ochrany svojho zdravia a životného prostredia a etických princípov

VLASTIVEDA /3.a 4. ročník/

Hodnotenie je zamerané na funkčnú gramotnosť v oblastiach:

čitateľskej gramotnosti – čítať s porozumením odborný text, vyberať z neho informácie, triediť ich, využívať, prezentovať. Získavať údaje z nesúvislých textov – plánov, obrázkov, fotografií. Dôležitou súčasťou je aj čítanie obrázkov – vizuálna gramotnosť.Pri rozvíjaní prírodovednej gramotnosti v témach, ktoré sú zamerané na prírodnú časť prostredia, pôjde najmä o objavovanie, pozorovanie a vysvetľovanie prírodných dejov. Vlastiveda rozvíja aj kultúrnu gramotnosť, rozvíja záujem o kultúrne tradície svoje regiónu a Slovenska.

1. Priebežné hodnotenie žiaka, jeho záujem o daný predmet a aktivita na vyučovacích hodinách.

2. Hodnotenie osvojených poznatkov ústnou odpoveďou najmenej 2-krát za klasifikačné obdobie.

3. Hodnotenie osvojených poznatkov písomnou formou na konci tematického celku prostredníctvom testov zostavených pomocou výchovno-vzdelávacieho štandardu.

4. Hodnotenie projektových úloh.

PRVOUKA /1. a 2. ročník/

Žiaci sú v predmete prvouka hodnotení podľa Metodických pokynov na hodnotenie žiakov základnej školy č.22/2011 ktorý je platný od 1. mája 2011. Hodnotí sa pripravenosť žiaka na vyučovanie, vlastná aktivita, tvorivosť, spolupráca. V prvom aj druhom polroku budú žiaci skúšaní v prvom ročníku hlavne ústne. Hodnotí sa práca na projektoch, prezentácia, ako aj samotný obsah a aktivita. Hodnotí sa slovne /pochvala, sebahodnotenie/ a známkami.

KATOLÍCKE NÁBOŽENSTVO

Vo vyučovacom predmete katolícke náboženstvo pri priebežnej klasifikácii učiteľ

hodnotí očakávané výstupy stanovené vo výkonovom štandarde v príslušnom ročníku, alebo

v cieľoch učebných osnov, prípravu na vyučovanie (domáce úlohy) riešenie teoretických a praktických úloh.

V celkovom hodnotení sa kladie dôraz na :

Práca s pracovným zošitom – priebežne

Krátke overenie vedomostí formou testu

Aktivita na hodine

Vedomostné osvojenie základných princípov katolíckeho náboženstva

HUDOBNÁ VÝCHOVA

Charakter hudobnej výchovy vyžaduje hodnotiť postoj žiaka k hudbe, jeho formujúce sa názory na svet, ktorý ho obklopuje, jeho estetické úsudky, snahu vzdelávať sa v hudbe a zlepšovať svoje hudobné prejavy.

Forma hodnotenia:

– ťažiskovou formou hodnotenia je klasifikácia výkonu a vedomosti žiaka najmä týmito

metódami, formami a prostriedkami:

• sledovaním stupňa rozvoja individuálnych osobnostných predpokladov a nadania,

• sústavným pozorovaním hudobných prejavov žiaka a jeho pozornosti na vyučovaní – neodporúča sa vyžadovať sólový hudobný výkon žiaka, úroveň hudobných činností sledujeme v skupinách,

• analýzou výsledkov rôznych činností žiaka vrátane aplikovania osobných a sociálnych kompetencií pri činnosti a jeho prosociálneho správania, hodnotením reakcie žiaka na hudbu slovom, pohybom, prípadne výtvarným prejavom,

• v prípade mimoriadne nadaného alebo zaostalého žiaka rozhovormi so žiakom a zákonnými zástupcami žiaka.

Kritériá hodnotenia:

Kritériá hodnotenia sú vypracované v súlade s kompetenciami a je potrebné, aby učiteľ pri hodnotení mal tieto kompetencie a ich postupné dosahovanie na zreteli.

Učiteľ u žiaka hodnotí primerane veku:

a) priebeh vytvárania postojov:

– záujem o hudobné činnosti a o hudobné umenie v rámci edukačných úloh,

– schopnosť spolupracovať pri kolektívnych hudobných prejavoch a edukačných úlohách,

– schopnosť posúdiť svoj výkon (hudobné prejavy a vedomosti) a výkon spolužiakov,

b) priebeh získavania zručností a spôsobilostí:

– žiak spieva na základe svojich dispozícií intonačne čisto, rytmicky presne so zodpovedajúcim výrazom, pritom využíva získané spevácke, intonačné a sluchové zručnosti a návyky,

– orientácia v grafickom zázname jednohlasnej melódie,

– hra a tvorba jednoduchých rytmických sprievodov k piesňam na detských hudobných nástrojoch a hrou na telo,

– orientácia v znejúcej hudbe na základe dominujúcich výrazových prostriedkov hudby

a ich funkcií,

– pochopenie veku primeraných hudobných diel a schopnosť zážitky verbalizovať a zdôvodniť,

– aktivita a prístup k hudobným činnostiam a k poznávaniu umenia,

TELESNÁ VÝCHOVA A TELESNÁ A ŠPORTOVÁ VÝCHOVA

Hodnotenie má predovšetkým pozitívne motivovať žiaka a má brať ohľad na schopnosti a možnosti.

Žiak by mal vedieť a zvládnuť :

- správne pomenovať, predviesť a uplatniť základné lokomócie a atletické disciplíny, poradové cvičenia, gymnastické zručnosti v hrách, súťažiach a iných pohybových činnostiach,

- využiť naučené zručnosti a dohodnuté pravidlá z hier v rôznom prostredí a aplikovať ich aj v bežnom živote,

- uplatniť prvky rytmiky a tanca v hudobno – pohybových, tanečných a dramatických hrách,

- uplatniť prvky psychomotoriky a psychmotorických hier a prežívať pocity radosti z pohybu a hry,

- správne pomenovať a uplatniť základné prvky sezónnych pohybových činností v hrách, súťažiach.

**Žiak vie – dokáže:**

Poradové cvičenia.

Použiť základné povely i správne na ne reagovať pohybom.

Organizovať nástup žiakov a podať hlásenie učiteľovi pri nástupe na úvod vyučovacej hodiny.

Pohybové hry.

Vysvetliť a v praxi dodržiavať pravidlá najpoužívanejších pohybových hier. Vymenovať a v praxi uplatňovať zásady korektného súťaženia v duchu fair-play. Uviesť a vysvetliť základné pravidlá osvojovaných atletických disciplín. Upozorniť a určiť prípady porušenia pravidiel spolužiakmi.

Primerane veku, technicky správne hodiť bez požiadaviek kriketovú loptičku, skočiť do diaľky na výkon (spôsobom skrčmo).

Použiť štartové povely i primerane veku, technicky správne na ne reagovať pohybom. Poukázať na najpodstatnejšie nedostatky v technike hodu kriketovou loptičkou, nízkeho štartu, v praxi skoku do diaľky z rozbehu.

Súvisle bežať v trvaní 8 minút individuálnym tempom.

Základy športových hier.

Rozlíšiť i pomenovať osvojované športové hry.

Rozlíšiť, pomenovať i správne priradiť osvojované základné herné činnosti jednotlivca patriace k basketbalu, futbalu, hádzanej.

Prejaviť takú úroveň osvojenia herných činností v riadenej hre jednotlivca a pravidiel, ktoré umožnia zapojenie sa v minibasketbale, minihádzanej, minifutbale.

Základy športovej gymnastiky.

Rozlíšiť i pomenovať osvojované gymnastické cvičenia.

Poskytnúť dopomoc spolužiakom pri základných vo dvojici akrobatických cvičeniach i

samostatne

Zacvičiť:

preskok (koza na šírku) spôsobom roznožmo, stojka na lopatkách, kotúľ vpred, vzad i s malými technickými chybami.

VÝTVARNÁ VÝCHOVA

Kritériá hodnotenia sú vypracované v súlade s ročníkovými kompetenciami a je upravená verzia potrebné, aby učiteľ pri hodnotení mal tieto kompetencie a ich postupné dosahovanie na zreteli.

Učiteľ u žiaka hodnotí primerane veku:

a) priebeh vytvárania postojov:

-prístup k činnostiam z hľadiska tvorivosti, otvorenosť voči experimentovaniu, cieľavedomosť riešení, záujem o činnosti v rámci edukačných úloh a prípravy pomôcok, schopnosť spolupracovať, schopnosť zaujímať stanoviská k výsledkom svojej práce a práce spolužiakov,

b) priebeh získavania zručností a spôsobilostí:

technické zručnosti, požadovaných nástrojov, materiálov a technických operácií s nimi), formálne zručnosti (vyjadrovanie sa prostredníctvom výtvarného jazyka), mentálne spôsobilosti na úrovni rozvoja vnímania a prežívania, mentálne spôsobilosti na úrovni rozvoja predstavivosti a fantázie, mentálne spôsobilosti na úrovni myslenia (vlastné témy, koncepcie, návrhy; schopnosť analyzovať a syntetizovať, pomenovať procesy, interpretovať zážitky),

c) priebeh získavania vedomostí:

znalosti oblastí vizuálnej kultúry a výtvarného umenia súvisiacich s preberanými edukačnými úlohami, pochopenie výtvarného diela a schopnosť interpretovať ho, znalosť materiálov, techník, médií a procesov ich využívania,

d) schopnosť realizácie výsledného artefaktu.

Kritériá ku vzťahu ku škále hodnotenia výtvarnej výchovy

**Výborný**

Žiak spĺňa kritériá (a – d) na vynikajúcej úrovni:

▪ žiak je iniciatívny a tvorivý vo výtvarnom vyjadrovaní, uplatňuje vlastné nápady, je otvorený voči novým podnetom a experimentovaniu,

▪ žiak dokáže vyjadriť veku primerané postoje v oblasti vizuálnej kultúry,

▪ žiak ovláda zručnosti podľa požiadaviek ročníkových kompetencií na vynikajúcej úrovni,

16

▪ žiak preukazuje veku primerané mentálne spôsobilosti na úrovni vnímania, prežívania, fantázie a predstavivosti, vytvárania vlastných koncepcií,

▪ žiak dokáže veku primerane pomenúvať a interpretovať svoje zážitky, činnosti a ich

výsledky,

▪ žiak preukazuje vedomosti z oblasti vizuálnej kultúry primerané edukačným úlohám,

▪ žiak dokáže rešpektovať vlastný tvorivý výsledok a je tolerantný voči tvorivým prejavom, názorom a vkusu iných,

▪ žiak zrealizoval artefakt primerane svojmu veku a schopnostiam.

**Chválitebný**

Žiak v podstate spĺňa kritériá 1. stupňa hodnotenia ale je menej samostatný, iniciatívny a tvorivý.

**Dobrý**

Žiak realizuje edukačné úlohy priemerne, chýba mu iniciatívnosť, tvorivosť, tolerancia, nerozširuje svoju flexibilnosť, neosvojuje si nové vyjadrovacie prostriedky, podlieha predsudkom a stereotypom.

**Dostatočný**

Žiak realizuje edukačné úlohy na nízkej úrovni, bez vlastného vkladu, s ťažkosťami aplikuje získané zručnosti a poznatky v nových oblastiach.

**Nedostatočný**

Žiak nespĺňa kritériá, nemá záujem o výtvarné aktivity, neguje vyučovanie (neodporúčame používať stupeň nedostatočný v celkovom hodnotení ţiaka; v čiastkovom hodnotení len vo výnimočných prípadoch (napr. zámerné negovanie vyučovacieho procesu )

Poznámky:

– učiteľ by sa mal vyvarovať paušálnych súdov a šablónovitých kritérií, nakoľko výtvarný prejav, ako aj vyjadrovacia úroveň žiakov v jednotlivých ročníkoch ZŠ majú veľmi širokú škálu, mnohokrát sú tu rozdiely vo vyjadrovacích schopnostiach v rozmedzí 2 – 3 ročníkov – ale to nemusí znamenať nižšiu tvorivosť a výtvarnú kvalitu práce žiaka,

– je potrebné, aby učiteľ primerane hodnotil výtvarné prejavy detí zo sociálne zaostalého prostredia, ako aj integrovaných detí s dyslexiou, dyskalkúliou a pod.

PRACOVNÉ VYUČOVANIE /3. a 4. ročník/

V predmete hodnotíme predovšetkým pozitívny vzťah k práci a zodpovednosť za kvalitu svojich i spoločných výsledkov práce.

1. Ústna odpoveď z teórie (min. 1x za polrok)

2. Samostatná práca (výrobok - drevo, papier, hlina)

3. Lego Dacta a RoboLab

4. Aktivita (školská alebo domáca )

Žiak by mal :

Poznať význam mostov, vytvoriť most z kartónu alebo plastelíny

Poznať základné druhy a hlavné znaky obydlí v rôznych krajinách, zhotoviť vežu zo špajdlí

Poznať vlastnosti drevín, korku, zhotoviť hračku, búdku alebo kŕmidlo

Poznať význam jednotlivých častí bicykla a ich funkciu

Poznať dopravné značky a pravidlá jazdy na bicykli

Vedieť zostaviť jednoduchý elektrický obvod podľa schémy

Podľa značiek na odevoch určovať, aký je to materiál a ako ho čistiť.

Poznať možnosti údržby odevov a jednoduchej opravy – látaním, našitím záplaty.

Poznať tradície Vianoc a Veľkej noci, zhotoviť ozdoby

Poznať hrnčiarstvo, vedieť vyrobiť keramický výrobok z hliny alebo plastelíny

Spoznať drotárstvo, z drôtika urobiť jednoduchý predmet.

Poznať zásady a postup ošetrovania izbových rastlín.

Poznať úžitkové rastliny, rôzne druhy zeleniny, urobiť zeleninový šalát.

Podľa semien poznať niektoré rastliny, ovocie a zeleninu, ktorú jeme.

Vedieť, ako sa dá pestovať zelenina zo semien alebo cibuliek.

INFORMATICKÁ VÝCHOVA A INFORMATIKA

Kritériá hodnotenia:

 - osvojenie základných zručností v používaní počítača

 - samostatnosť

1. Ústna odpoveď z teórie (min. 1 x za štvrťrok)

2. Samostatná práca za počítačom podľa zadania

3. Tvorba projektov (grafický editor)

4. Aktivita (školská alebo domáca )

Zoznámenie sa s počítačom a možnosťami jeho využitia v každodennom živote Prostredníctvom aplikácií obsahom aj ovládaním primeraných veku žiakov získať základné zručnosti v používaní počítača.